
Pirkimo dalyviams             				 2025-10-23     
Siunčiama CVP IS priemonėmis

DĖL GAUTŲ UŽKLAUSŲ

AB „Kelių priežiūra” (toliau – Užsakovas) teikia atsakymus į pirkimui „(PU-14182/25) [INTP25] Stoginės statybos darbai Plungės MT“ gautas tiekėjų užklausas: 
1. UŽKLAUSA: 
1. Ar teisingai suprantame, kad darbų, kurie numatyti techninio darbo projekto sklypo sutvarkymo dalyje, projektinio pasiūlymo vandentiekio ir nuotekų šalinimo dalyje, techninio darbo projekto konstrukcinėje dalyje suvestinio medžiagų žiniaraščio skyriuje „GRINDŲ KIEKIAI“ (asfalto dangos su pagrindais įrengimas) į pasiūlymo kainą vertinti nereikia, nes šiuos darbus atliks pats Užsakovas?
Atsakymas:
Taip, asfalto dangos įrengimo su pagrindais vertinti nereikia, šiuos darbus atliks pats Užsakovas.
2. Techninio darbo projekto konstrukcinėje dalyje žiniaraštyje pateikta sienų, angų ir stogo apskardinimas 1 kompl. Vadovaujantis tuo, jog darbai perkami pagal techninį darbo projektą, kuriame turi būti pateikti detalūs projekto sprendiniai ir kiekiai, prašome pateikti sienų, angų ir stogo apskardinimo detalius kiekius (ilgis ir plotis metrais, plotas m2).
Atsakymas:
Techniniame darbo projekte pateikiama pamatų įrengimo darbo brėžiniai ir sprendiniai. Antžeminės dalies sprendiniai užsakovo ir projektuotojo sutartimi nedetalizuojami. Antžeminės dalies darbo brėžinius, medžiagų kiekius ir detalizuotas specifikacijas ruošia rangovas pagal projekte pateiktus antžeminės dalies techninius sprendinius ir nurodytą apdailos tipą.
3. Techninio darbo projekto konstrukcinėje dalyje techninėje specifikacijoje rašoma, kad paruošiamajam betono sluoksniui gali būti naudojamas C12/15 betonas. Žiniaraštyje ir brėžiniuose paruošiamojo sluoksnio nematome. Prašome patikslinti ar reikia įrengti paruošiamąjį betono sluoksnį? Jei reikia, patikslinkite kurioje vietoje jis įrengiamas ir pateikite jo kiekį.
Atsakymas:
Statybos darbus atlikti pagal projekto brėžinius, medžiagas naudoti kaip nurodyta brėžiniuose. Brėžiniuose paruošiamojo betono sluoksnio nenumatoma. Tačiau specifikacijoje nurodytas betonas C12/15 yra nuoroda statybos darbams sukontroliuoti, jog jei rangovas matys poreiki įrengti paruošiamąjį betono sluoksnį, tai betonas galės būti naudojamas C12/15 klasės. Specifikacijoje reikalavimas taikomas, jei statybos vietoje bus numatoma naudoti paruošiamąjį betono sluoksnį.
4. Techninio darbo projekto konstrukcinėje dalyje techninėje specifikacijoje rašoma, kad sienos šiltinamos 40 mm storio daugiasluoksnėmis plokštėmis PIR plokštėmis užpildu, stogas šiltinamas 60 mm storio daugiasluoksnėmis plokštėmis su poliuretano užpildu. Architektūrinėje dalyje numatoma profiliuota skarda sienoms TR45, t=0,5mm (RAL 7016) ir profiliuota skarda stogui TR45, t=0,63mm (RAL 7016). Prašome patikslinti šiuos neatitikimus.
Atsakymas:
Sienų šiltinimas nenumatomas. Fasado apdailai naudoti brėžiniuose nurodytą profiliuotą skardą.
5. Techninio darbo projekto konstrukcinėje dalyje žiniaraščio skyriuje „SIENŲ, STOGO KIEKIAI” rašoma, kad metalinių konstrukcijų kiekius žiūrėti metalo konstrukcijų gamintojo specifikacijoje. Prašome patikslinti ar šiuos darbus taip pat atliks pats Užsakovas? Jei šiuos darbus turi atlikti rangovas, tada vadovaujantis tuo, jog darbai perkami pagal techninį darbo projektą, kuriame turi būti pateikti detalūs projekto sprendiniai ir detalūs sąnaudų kiekiai, prašome pateikti sienų ir stogo metalo konstrukcijų detalius brėžinius ir kiekius tonomis (kolonų, sijų, santvarų, ryšių, ilginių (Z profilių) ir t.t.), nes pagal tokius brėžinius nėra įmanoma paskaičiuoti medžiagų ir darbų kainos. Brėžiniuose turėtų matytis kolonų, sijų, santvarų, ryšių, ilginių profiliai (loviai, dvitėjiniai, kvadratiniai vamzdžiai), jų matmenys (mm), ilgiai (mm).
Atsakymas:
Techniniame darbo projekte pateikiama pamatų įrengimo darbo brėžiniai ir sprendiniai. Antžeminės dalies sprendiniai užsakovo ir projektuotojo sutartimi nedetalizuojami nepritaikant konkrečiam gamintojui. Antžeminės dalies darbo brėžinius, medžiagų kiekius ir detalizuotas specifikacijas ruošia/įsivertina rangovas pagal projekte pateiktus antžeminės dalies techninius sprendinius, ir nurodytą apdailos tipą.

2. UŽKLAUSA: 
Pirkimui pateiktas T.Bartkaus projektavimo IĮ techninis darbo projektas.
Prašome patikslinti :
1. Kokia apimtimi Užsakovas įrengia/atlieka žemės darbus.
Ar stoginės grindų pagrindai iš skaldos/frezuoto asfalto įeiną į šią darbų apimtį.
Atsakymas:
Stoginės grindų pagrindus iš skaldos/frezuoto asfalto įrengia Užsakovas. Rangovas atlieka visus Darbus (išskyrus: Užsakovas įrengia/atlieka – žemės darbus (pamatus įrengia Rangovas); grindų įrengimo darbus; sklypo dangų darbus; betono lovio lietaus vandens nuvedimui įrengimą; lietaus nuotekų linijos įrengimą)
2. TDP nepateikta metalo profilių specifikacija.
3. TDP nepateikta Z(C) profilių specifikacija.
Atsakymas į 2 ir 3:
Techniniame darbo projekte pateikiama pamatų įrengimo darbo brėžiniai ir sprendiniai. Antžeminės dalies sprendiniai užsakovo ir projektuotojo sutartimi nedetalizuojami nepritaikant konkrečiam gamintojui. Antžeminės dalies darbo brėžinius, medžiagų kiekius ir detalizuotas specifikacijas ruošia/įsivertina rangovas pagal projekte pateiktus antžeminės dalies techninius sprendinius ir nurodytą apdailos tipą.

3. UŽKLAUSA: 
1. Bendrojoje dalyje aiškinamajame rašte skyriuje “GAISRINĖ SAUGA” rašoma, kad statinio atsparumo ugniai laipsnis yra III, gaisro apkrovos kategorija RN (reikalavimai netaikomi), laikančioms konstrukcijoms, lauko sienai, aukštų, pastogės patalpų, rūsio perdangoms, stogui, laiptinės vidinėms sienoms, laiptatakiams ir aikštelėms RN – reikalavimai netaikomi, bet toje pačioje lentelėje rašoma, kad gaisrinių skyrių atskyrimo sienos ir perdangos turi tenkinti REI 30. SK dalies techninėse specifikacijose rašoma, kad visos metalo konstrukcijos padengiamos antikorozinėmis dangomis ir dažomos apsauginiais priešgaisriniais dažais, padengimas dažais turi tenkinti atitikti brėžiniuose nurodytus atsparumus ugniai. Brėžinių su metalinėmis konstrukcijomis projekte praktiškai nėra, o stogo konstrukciniame plane, pjūvyje ir mazge nerašo, kad metalo konstrukcijos turi būti padengtos priešgaisriniais dažais. Prašome patikslinti ar metalinėms konstrukcijoms yra keliami priešgaisriniai reikalavimai? Jei keliami, nurodykite kokioms būtent konstrukcijoms reikės priešgaisrinio dažymo?
Atsakymas:
Pastato atsparumas ugniai III laipsnis. Reikalavimai apsaugai nuo gaisro nekeliami. Pastabos po lentele pacituotos iš teisės aktų ir taikomos jei apsauga nuo gaisro būtina. Techninėse specifikacijose reikalavimas apsaugai nuo gaisro taikomas jei apsauga nuo gaisro būtina. Apsauga nuo gaisro nebūtina.
Techniniame darbo projekte pateikiama pamatų įrengimo darbo brėžiniai ir sprendiniai. Antžeminės dalies sprendiniai užsakovo ir projektuotojo sutartimi nedetalizuojami nepritaikant konkrečiam gamintojui. Antžeminės dalies darbo brėžinius, medžiagų kiekius ir detalizuotas specifikacijas ruošia/įsivertina rangovas pagal projekte pateiktus antžeminės dalies techninius sprendinius, ir nurodytą apdailos tipą.

2. Techninio darbo projekto konstrukcinėje dalyje aiškinamajame rašte ir techninėse specifikacijose rašoma, kad pamatų betonas C20/25, žiniaraštyje rašoma, kad rostverko betonas C20/25, brėžiniuose C30/37. Prašome patikslinti rostverko betono klasę.
Atsakymas:
Polių betono klasė C20/25. Rostverko betono klasė C30/37.

4. UŽKLAUSA: 
Sklypo sutvarkymo dalyje nurodytas darbas - esamos asfalto dangos paviršių lygių keitimas.
Ką šis darbas apibrėžia ? Frezavimą, priauginimą, kokie storiai.
Atsakymas:
Ties numatomu statiniu būtina keisti esamus žemės paviršių lygius. Nauji sklypo dangų aukščiai nurodyti Sklypo aukščių plano brėžinyje. Lygių keitimo darbus apima esamos asfalto dangos ardymas ir naujos įrengimas.
Atstatant demontuotas dangas, storiai ir pagrindai atstatomi analogiškai pagal esamų dangų ir pagrindų sudėti ir storius.
Rangovas atlieka visus Darbus (išskyrus: Užsakovas įrengia/atlieka – žemės darbus (pamatus įrengia Rangovas); grindų įrengimo darbus; sklypo dangų darbus; betono lovio lietaus vandens nuvedimui įrengimą; lietaus nuotekų linijos įrengimą)

5. UŽKLAUSA: 
  Projekto konstrukcijų dalyje yra toks įrašas:
Metalo konstrukcijų kiekius žiūr. Metalo konstrukcijos gamintojo specifikacijose.
Prašome pateikti minimas metalo konstrukcijų specifikacijas (kolonų, ryšių ir sijų brėžinius, detalizaciją), nes tiekėjas negali savo nuožiūra pirkimo metu nusimatyti iš kokio gamintojo bus perkami metalai ir pan. prieš tai nesuderinęs sprendinių su statytoju“.
Atsakymas:
Techniniame darbo projekte pateikiama pamatų įrengimo darbo brėžiniai ir sprendiniai. Antžeminės dalies sprendiniai užsakovo ir projektuotojo sutartimi nedetalizuojami nepritaikant konkrečiam gamintojui. Antžeminės dalies darbo brėžinius, medžiagų kiekius ir detalizuotas specifikacijas ruošia/įsivertina rangovas pagal projekte pateiktus antžeminės dalies techninius sprendinius, ir nurodytą apdailos tipą.

